google/wiki40b huggingface dataset:
Jomo Cosmos

Jomo Cosmos Football Club (eller JCFC) er en sørafrikansk fotballklubb fra Johannesburg, som ble grunnlagt i 1983. Klubben spiller i den nest øverste divisjonen National First Division (NFD), og deres hjemmekamper spilles på Huntersfield Stadium i Katlehong med plass til 45 000 tilskuere.
Klubben eies av den sørafrikanske fotball-legenden Jomo "Black Prince" Sono, som kjøpte klubben Highlands Park i 1982 etter at han hadde avsluttet sin aktive fotballkarriere i USA. Klubben ble oppkalt etter ham selv og hans tidligere NASL klubb, New York Cosmos, noe klubbens tidligere emblem også visuelt reflekterer.
Agapanthida

Utseende

Nokså store, avlange, grå trebukker med gule og svarte tegninger. Antennene er noe lengre enn kroppen, leddene med lys rot og mørk spiss. Pronotum er litt bredere enn langt, med en kraftig pigg midt på hver side. Dekkvingene er omtrent parallellsidige, med en opphøyd, svart knøl rett bak scutellum.

Utbredelse

Artene er utbredt på New Zealand.
Reknes hospital

Reknes hospital var et leprasykehus i Molde som ble opprettet i 1713. I de første tiårene var hospitalet et rent oppbevaringssted for spedalske, mens det fra 1794 skulle være en helbredelsesanstalt.
Blant hospitalforstanderne var Jørgen Olssen Stabel (1724), havnefogd Morten Lyng (1746), toller Pål Berents, hans enke Regina (1758), Henrik Øvre (1787–97) og hans sønn, postmester Andreas Blom Øvre (1804).
Fra 1861 var Reknes hospital én av tre statlige pleiestiftelser for spedalske og gjennomgikk i den forbindelse en modernisering. På 1890-tallet overtok Reknes sanatorium bygningene fra moderniseringen, mens de eldste, fra 1716 ble revet i 1882.
Nybygget i 1861 var tegnet av arkitektene Wilhelm von Hanno og Heinrich Ernst Schirmer, det ble også tegnet og bygd et kapell.
Hospitalet brant ned i 1940.
Sardar Azmoun

Landslaget

Han ble tatt ut i Irans tropp til VM i fotball 2018 i Russland.
Pelle og Proffen

Pelle og Proffen er en serie ungdomsbøker skrevet av den norske forfatteren Ingvar Ambjørnsen. Bøkene handler om Pelle og kameraten hans Proffen, og sammen havner de oppi mysterier av alle slag. Pelle og Proffen er blitt sammenliknet med Franklin W. Dixons Hardyguttene.
Pelle bor sammen med foreldrene sine og søsteren sin i en leilighet på Torshov i Oslo. Foreldrene hans er gamle hippier som med hans ord «freaka ut» i ungdommen. Faren til Pelle er kunstner, men får ikke sitt gjennombrudd med dette før etter hvert i serien. Moren til Pelle jobber i billettluka i et teater og deltid på et krisehjem, noe som gjør at det er hun som ordner det meste av pengene i familien.
Proffen bor i etasjen under Pelle, og de kommuniserer med hverandre via et vannrør. Foreldrene til Proffen er veldig forskjellig fra Pelle sine, men han har også to brødre hvorav en jobber som journalist i Dagbladet. Dette gjør at han kan hjelpe Pelle og Proffen på vei ved hjelp av den uoffisielle informasjonen han har fra Dagbladet.
Sammen vikler de to Osloguttene seg inn i alle slags mysterier, og hver gang klarer de å løse det. Dette innebærer alt fra nazistiske bevegelser og forgiftning til ekstreme dyrevernsgrupper og prostitusjon. 
I perioden 1990–1993 ble tre av bøkene filmatisert: Døden på Oslo S, Giftige løgner og De blå ulvene. Pelle og Proffen ble spilt av hhv. Håvard Bakke og Tommy Karlsen. Den av filmene som fikk størst oppmerksomhet, var Døden på Oslo S som tar opp et veldig aktuelt tema, nemlig stoffmisbruk og prostitusjon i Oslo.
Kirsten Thorup

Liv og virke

Thorup var datter av en landhandler og tidligere landarbeider. Hun gikk som den eneste i familien på gymnasium og tok eksamen i 1961 i Fredericia. Hun arbeidet deretter som au pair og studerte i Cambridge i England 1961-1962. Hun fortsatte senere med engelskstudier ved Københavns universitet og gjorde studentarbeide på Varumärkes- och patentverket 1962-1970.
Thorup debuterte i bokform med diktsamlingen Indeni - Udenfor i 1967. Siden debuten har hun utgitt et førtitalls bøker, og hun har skrevet romaner, noveller og skuespill.
Romanen Førkrigstid var én av de nominerte bøkene til Nordisk råds litteraturpris i 2007. I 2017 mottok hun Nordisk råds litteraturpris for romanen Erindring om kærligheden.
Hun mottar Statens Kunstfonds hædersydelse.
Hiroshi Yoshida

Japans herrelandslag

Hiroshi Yoshida spilte 9 landskamper for Japans herrelandslag.
Susuacanga

Utseende

Middelsstore, avlange, mer eller mindre brunlige trebukker. Artene varierer en del i fargen og har ikke alltid de tegningene som er karakteristiske for de fleste andre Eburiini, selv om de fleste har gulhvite, avlange flekker på dekkvingene. Antennene er tynne og omtrent så lange som kroppen. Pronotum er bredere enn langt, litt smalere enn dekkvingene, med en skarp tann på hver side noe bak midten. Dekkvingene er jevnbrede, rundede i spissen eller med en liten tann. Beina er lange og tynne.

Levevis

Larvene lever i død ved, mest av løvtrær.

Utbredelse

Slekten er kjent fra Venezuela, Ecuador og Bolivia.
Shunzo Ono

Karriere

Shunzo Ono startet sin profesjonelle karriere i Kashima Antlers i 1983. Han har også spilt for Kyoto Purple Sanga.
Elfenbenskysten under Afrikamesterskapet i friidrett 2004

Resultater (ufullstendig)

(Q, q – kvalifisert, NM – ikke noe gyldig resultat, SB – årsbeste, PB - personlig rekord)
Lyndon (Rutland)

Kjente personer fra Lyndon

Teologen, historikeren og matematikeren William Whiston (1667–1752), best kjent for sine oversettelser av den jødiske historikeren Josefus, døde i Lyndon Hall, hjemmet til sin svigersønn, filologen Samuel Barker (1686–1759), den 22. august 1752. Den tidlige meteorologen Thomas Barker (1722–1809) fra Lyndon Hall, sønn av nevnte Samuel Barker, nedtegnet detaljerte opptegnelser om været fra 1736 til 1798.
Tai-språk

Tai-språk er en undergruppe av tai-kadai-familien. Tai-språkene tales av den etniske gruppen tai, og omfatter de mest brukte språkene i tai-kadai-familien, blant annet thai i Thailand, lao i Laos, shan i Burma og zhuang i Kina.
Steinheilia

Utseende

En middelsstor, avlang, blank, brunrød og svart trebukk. Hode, antenner, pronotum og dekkvingenes bakre del er svarte, dekkvingenes fremre del (litt over halvparten) og mesteparten av beina brunrøde. Antennene er kraftige og sagtakkede, omtrent så lange som kroppen. Pronotum er tønneformet, svært blankt. Dekkvingene er jevnbrede. Beina er nokså korte, lårene noe fortykkede.

Utbredelse

Arten er kjent fra Panama og Colombia.
Kjerstin Boge Solås

Klubb

Boge Solås startet å spille håndball for den lokale klubben Dale, før hun som 16-åring fikk sin seniordebut for 2.-divisjonsklubben Førde.
Hun meldte overgang til Grundigligaklubben Tertnes foran 2015/16-sesongen.

Landslag

Boge Solås var med på det norske kvinnelandslaget som vant Håndball-EM 2016 for kvinner i Sverige. Hun ble tatt ut som den yngste landslagspilleren noensinne. Før hennes debut var de yngste landslagsspillerne Mette Davidsen og Cecilie Leganger, som spilte for Norge under Håndball-VM 1993 på hjemmebane.
Nobuyuki Hosaka

Karriere

Nobuyuki Hosaka startet sin profesjonelle karriere i Verdy Kawasaki i 1990. Han har også spilt for Urawa Reds og Kawasaki Frontale.
Rådmann

Rådmann eller administrasjonssjef er ifølge kommuneloven «den øverste leder for den samlede kommunale eller fylkeskommunale administrasjon, med de unntak som følger av lov, og innenfor de rammer kommunestyret eller fylkestinget fastsetter.»
Fra  det konstituerende møtet i det enkelte kommunestyret for valgperioden 2019–2023 blir rådmannstittelen endret til kommunedirektør.
Rådmannen skal «påse at de saker som legges fram for folkevalgte organer, er forsvarlig utredet, og at vedtak blir iverksatt. Administrasjonssjefen skal sørge for at administrasjonen drives i samsvar med lover, forskrifter og overordnede instrukser, og at den er gjenstand for betryggende kontroll.»
I de få kommunene og fylkeskommunene som ikke bruker formannskapsmodellen, men har kommunal parlamentarisme, er byrådet det utøvende organ. I slike kommuner bortfaller følgelig stillingen som rådmann. Dette gjelder per desember 2017 Oslo og Bergen.

Historisk begrepsbruk

I eldre tider var en rådmann et medlem av det råd som styrte en kjøpstad, sammenlignbart med for eksempel et byråd i vår tid. På 1800-tallet bestod magistraten for Christiania og Bergen av en borgermester og to rådmenn, og rådmennene var embedsmenn. Rådmennene fikk i 1894 tittelen borgermester. Rådmannstittelen kom tilbake i norsk sammenheng i 1923 da Christiania gav de syv kommunale administrasjonssjefene underlagt borgermesteren tittelen rådmann. Med kommunestyrelovene av 1938 ble tittelen borgermester i byene endret til rådmann og herredskommunene fikk rett til å ansette rådmenn. 
I kommuneloven av 1992 brukes den det kjønnsnøytrale tittelen «administrasjonssjef» om stillingen som kommunens øverste administrative leder, men i de fleste kommuner tituleres fortsatt vedkommende som «rådmann».

Kommunedirektørens ansvarsområde

Fra 01.01.2020 blir rådmenn kommunedirektører.
Kommunedirektøren skal påse at saker som legges fram for folkevalgte organer, er forsvarlig utredet. Utredningen skal gi et faktisk og rettslig grunnlag for å treffe vedtak. Kommunedirektøren skal videre påse at vedtak som treffes av folkevalgte organer, blir iverksatt uten ugrunnet opphold. Hvis kommunedirektøren blir oppmerksom på faktiske eller rettslige forhold som har sentral betydning for iverksettingen av vedtaket, skal han eller hun gjøre det folkevalgte organet oppmerksom på dette på en egnet måte. Kommunedirektøren har møte- og talerett i alle kommunale eller fylkeskommunale folkevalgte organer, med unntak av kontrollutvalget. Kommunedirektøren kan la en av sine underordnete utøve denne retten på sine vegne.
Kommunedirektøren vil ha det løpende personalansvaret for kommuneadministrasjonens ansatte. Kommunedirektøren gis også et lovfestet ansvar for ansettelser, oppsigelser, suspensjoner, avskjeder og andre tjenstlige reaksjoner, hvis ikke noe annet er fastsatt i lov.
Viasat Plus

Seertall og opphør

Kanalen hadde lave seertall og ble registrert med en seerandel på bare 0,8% i 2001. 
De hadde sin siste sending den 31. desember 2001.
Sendefrekvensen til kanalen ble overtatt av ZTV Norge i 2002.
Carl Friedrich Goerdeler

Bakgrunn

Han ble født i en prøyssisk embetsmannsfamilie som sønn av en dommer og studerte jus i Tübingen og Königsberg.

Politisk karriere

Etter første verdenskrig, hvor han tjenestegjorde som offiser, ble han medlem av det høyrekonservative tysknasjonale folkepartiet (DNVP), og var mellom 1920 og 1930 2. borgermester i Königsberg. Han ble valgt til overborgermester i Leipzig i 1930. Som en dyktig organisator var han flere ganger i 1920-årene nevnt som aktuell kandidat til å bli rikskansler, og 1931/1932 og 1934/1935 var han rikskommissær for prisovervåkning.

Antinasizme

Goerdeler var motstander av nasjonalsosialismen, og spesielt kirkepolitikken og raseideologien. Han engasjerte seg i aktiv opposisjon i første del av tredveårene. Da et monument i Leipzig for den tyskjødiske komponisten Felix Mendelssohn ble ødelagt av nasjonalsosialistene i 1936 mens Goerdeler var på utenlandsreise, engasjerte han seg for å få det gjenoppbygget, men da dette ikke lyktes ham, trakk han seg som overborgermester.
I hemmelighet samlet han konservative politikere som var motstandere av nasjonalsosialismen. De utviklet en fremtidig konstitusjon og en liste over hvem som skulle sitte i en fremtidig regjering. Goerdeler ble imidlertid kritisert av noen for sin motstand mot å drepe Hitler, for sitt ønske om å gjeninnføre monarki og sin sterke antikommunisme.
Goerdeler var tiltenkt som ny rikskansler av kuppmakerne bak 20. juli-attentatet. Allerede 17. juli 1944 ble det imidlertid utstedt en arrestordre på Goerdeler.
Han klarte å flykte, men ble fanget 12. august samme år etter å ha blitt forrådt av en krovert. Han ble dømt til døden av Volksgerichtshof, men ble først torturert gjennom flere måneder av Gestapo, som håpet å få navnene på flere konspiratorer. Han ble henrettet ved halshugging den 2. februar 1945 i Plötzensee-fengslet i Berlin.
Ordenen for folkehelse (Frankrike)

Ordenen for folkehelse (fransk: Ordre de la santé publique) er en fransk orden innstiftet 18. februar 1938 og avviklet ved etableringen av Den nasjonale fortjenstorden i 1963. Den ble tildelt for fortjenstfull innsats innen helsevesenet, sosialomsorgen og barnevernet. Ordenen var en av flere ministerielle ordener innenfor saksfeltene dekket av departementene i Frankrikes sentralforvaltning. Den ble administrert av helsedepartementet.

Bakgrunn

Ordenen erstattet tre fortjenstmedaljer innstiftet i 1891 og 1912: Médaille d'honneur de l'assistance publique, Médaille d'honneur de l'hygiène publique og Médaille d'honneur de la protection de l'enfance. Etter at Den nasjonale fortjenstorden ble innført i 1963 til erstatning for flere ordener for ulike saksfelt, ble tildeling av Ordenen for folkehelse innstilt.

Insignier

Ordenstegnet for Ordenen for folkehelse er utformet som en stjerne med fem stråler utformet som armene i et malteserkors, hvorpå en blåemaljert femtagget stjerne med spissruter i endene. Midtmedaljongen har et kvinnehode som motiv og er omgitt av en blåemaljert bord med omskriften «ORDRE DE LA SANTÉ PUBLIQUE». På revers har medaljongen innskriften «JEUE – SANTÉ» (glede – helse). 
Ordenstegnet for riddere er i sølv, mens ordenstegnet for offiserer og kommandører er forgylt. Ordenstegnet for kommandører er større enn for offiserer. Ordenstegnet for riddere er opphengt i brystbånd. Offiserer bærer ordenstegnet i brystbånd med rosett. Ordenstegnet for kommandører bæres i bånd om halsen.
Ordensbåndet er mørk blått.

Tildeling

Ordenen for folkehelse ble tildelt mottagere med en minstealder på 30 år og med minimum ti års tjeneste bak seg.  Utnevnelse skjedde i hovedregelen til ordenens laveste grad, med påfølgende fem års tjeneste før det kunne bli aktuelt med forfremmelse til neste trinn.
Mellom 1950 og 1963 ble det utnevnt 456 kommandører, 2 304 offiserer og 11 197 riddere.
Menneskets anatomi

Anatomi (fra Gresk, temnein som betyr å kutte) inkluderer de strukturer som kan sees uten hjelp av mikroskop og også de strukturene som kan bli sett ved hjelp av et mikroskop. Men vanligvis brukes begrepet anatomi kun om makroskopisk anatomi, det vil si studiet av de strukturene som kan sees uten hjelp av et mikroskop. Mikroskopisk anatomi, eller histologi , er studiet av celler og vev ved hjelp av et mikroskop.

Medisin og nomenklatur

I Norge brukes hovedsakelig nomenklatur definert i Terminologia Anatomica  vedtatt av blant andre International Federation of Associations of Anatomists. Nomenklaturen bygger på en kombinasjon av latinske og greske ord og uttrykk, og kan betegnes ortodokse medisinske termer. Norske hevdnavn brukes også, og er spesielt relevant i kommunikasjon mellom medisinsk fagpersonell og lekfolk. I økende grad brukes også engelske betegnelser, som gjerne er anglofiserte versjoner av de ortodokse termene. For eksempel så heter det arteria coronaria dextra i TA, den høyre koronararterien på norsk og the right coronary artery på engelsk.

Kroppens celler

Alle vev i menneskekroppen er bygget opp av celler. Nyere forskning har funnet ut at menneskekroppen består av 37,2 x 10¹³  celler. Særlig i bein- og støttevev skiller cellene ut en substans som ligger utenfor cellene og som er med å danne strukturen i vevet. Tydeligst er dette i skjelettet og særlig i tennene, der de levende cellene ligger i små kamre i beinsubstansen.
Kroppens celler varierer sterkt i størrelse. Røde blodceller utgjør over 80 % av kroppens celler, men bare 3,5 % av kroppsvekten. Til sammenlikning utgjør fettcellene omkring 1 % av antall celler i kroppen, men 18 % og oppover av kroppsvekten. De største cellene i menneskekroppen er eggceller, som er rundt en 0,1 mm i diameter. Kroppen inneholder også en stor mengde bakterier, slik at det er omtrent like mange bakterieceller som det er av kroppens egne eukaryote celler. Bakterieceller er imidlertid svært små, slik at de utgjør en liten del av kroppsvekten.
Platyomopsis

Utseende

Middelsstore, gråbrunlige trebukker. Antennene er gjerne omtrent så lange som kroppen.

Levevis

Disse billene har larver som lever i død ved.

Utbredelse

Slekten er utbredt i Australia.
École nationale supérieure des mines de Paris

École nationale supérieure des mines de Paris er en fransk grande école som uteksaminerer ingeniører nord i Frankrike (Paris), og som er medlem av PSL Research University.
Łazienki-parken

Łazienki-parken (polsk Łazienki Królewskie, «De kongelige bad») er en park og et palasskompleks i sentrum av Warszawa, kjent for sine mange klassisistiske severdigheter. Den er med sine 76 hektar den største parken i byen. Parken ligger på den såkalte «Kongeruten», som forbinder Kongeslottet med Wilanów-palasset i sør. I nord grenser parken til Ujazdów-slottet.

Historie

Parken ble opprinnelig anlagt i barokkstil i det 17. århundre av Stanisław Herakliusz Lubomirski etter tegninger av Tylman van Gameren. Den fikk navnet Łazienki («bad») fra en badepaviljong som befant seg der.
I 1764 ble hagen kjøpt av kong Stanisław August Poniatowski, og omlagt til klassisistisk stil etter tegninger av Domenico Merlini, Johann Christian Kammsetzer og Johann Chrystian Schuch.
Mesteparten av bygningene i parken ble brent ned av tyskerne etter Warszawaoppstanden i 1944, og senere gjenoppbygd noen år etter krigen.
Parken brukes i dag til de samme formål som i Poniatowskis tid, nemlig i kulturelle-, vitenskapelige-, sports- og fritidssammenhenger. Ikke langt vekk fra Łazienki-parken befinner Warszawa-universitetets botaniske hage seg, særlig populær blant studenter.

Bygninger

Parkens hovedbygninger befinner seg rundt eller i nærheten av Łazienki-innsjøen og Łazienki-elven. På innsjøen befinner det berømte Łazienki-palasset seg, og i nærheten Teateret på øyen (Teatr na Wyspie) fra 1790, tegnet av Johann Christian Kammsetzer. Teaterscenen, omgitt av antikke ruiner og skulpturer, er stilisert etter teateret i Herculaneum.
Hovedinngangen til parken befinner seg like ved Belweder. Ved siden av inngangen står kanskje det mest kjente monumentet over Frédéric Chopin i verden, av Wacław Szymanowski. Det monumentale minnesmerket ble stilt opp i 1926, men ble ødelagt under den tyske okkupasjonen av Warszawa under andre verdenskrig. Det ble imidlertid rekonstruert i 1958. I dag organiseres det om sommeren konserter med komponistens musikk like ved monumentet.
Andre berømte bygninger i parken er Gamle oransjeri (Stara Pomarańczarnia), Nye oransjeri (Nowa Pomarańczarnia), Gamle Kordegarda (Stara Kordegarda), Nye Kordegarda (Nowa Kordegarda), Sybillas tempel (Świątynia Sybilli), Det egyptiske tempel (Świątynia Egipska), Myślewice-palasset og Det hvite hus (Biały Domek). Sistnevnte ble bygd i årene 1774–1776 av Stanisław August Poniatowski etter tegninger av Domenico Merlini, og var bostedet til Ludvig XVIII av Frankrike under hans eksilopphold.
August Rei

Biografi

Rei tok gymnaset i Tartu og Novgorod. Årene 1904–1905 samt 1907–1911 studerte han jus ved St. Petersburgs universitet og deltok i 1905-revolusjonen. I 1906 var han selv redaktør for undergrunnstidsskriftet Sotsiaaldemokraat (Sosialdemokraten) i Tallinn.
Under første verdenskrig tjenestegjorde Rei som artillerioffiser i St Petersburg, han tilhørte de estiske arméenhetene der som i mars 1917, på initiativ av estiske politikere fikk samle de estiske soldatene i egne enheter. Mellom 1917 og 1919 var Rei atter sjefredaktør for  Sotsiaaldemokraat og nesten samtidig (1918–1919) var han arbeids- og sosialminister, visestatsminister samt assisterende utdanningsminister i den provisoriske regjeringen. Deretter (1919–1920 var han ordfører i "Asutava Kogu" (det estiske konstituerende parlament).
Rei ledet selv den delegasjon som forhandlet om grensedragningen mellom Estland og Latvia og han var selv parlamentspresident 1925–1926. Mellom 1927 og 1928 var han sjefredaktør for tidsskriftet Rahva Sõna (Folkets stemme). Rei var utenriksminister 1932–1933 og assisterende utenriksminister 1936–1937. Fram til 1936 jobbet han også som advokat og han ble utnevnt til juridisk æresdoktor ved Tartu universitet.
Mellom årene 1938 og 1940 var han Estlands Sendemann i Sovjetunionen. I 1940 flyktet han derfra til Sverige via Riga. Under årene i Sverige var Rei medlem av den estiske regjeringen i eksil, fra 31. desember 1944 til 9. januar 1945 som utenriksminister og fra 9. januar 1945 fram til sin død som statsminister med presidentens oppdrag. 
Rei har selv skrevet og oversatt sosialistiske bøker og utgitt sine memoarer. Han var i hele sitt liv kulturelt interessert. Under største delen av tiden i Sverige bodde Rei med sin familie i Bromma og han ble gravlagt på Bromma kirkegård.
Den 27. august 2006 ble han og hans hustru ombegravet på Skogskirkegården i Tallinn.
Svenska idrottsgalan 2002

Svenska idrottsgalan 2002 ble avholdt i Globen den 14. januar 2002. Dette var svensk idretts hedring av de beste idrettsutøverne i 2001 .
Dekadanse

Dekadanse (fra latin de, «ned» og cadere, «falle») er betegnelsen kritikere satte på en gruppe forfattere som var virksomme på slutten av 1800-tallet, senere adoptert av de samme forfatterne og tillagt positiv betydning. Dekadansen var knyttet til symbolismen, og kan også forbindes med fin de siècle.
Begrepet dekadanse stammer fra teorien om at et samfunn befinner seg i en nedgangstid pga. moralsk forfall. Stjerneeksemplet er det gamle Roma, som ble påstått å gå under pga. moralske utskeielser blant de styrende. Begrepet kan dateres tilbake til 1700-tallet, blant annet hos Montesquieu. Det ble brukt av kritikere som et skjellsord mot Victor Hugo og romantikken i sin alminnelighet, men ble i sin tur adoptert av Théophile Gautier og Charles Baudelaire som en markering av avstandtaken til positivisme og banal framskrittsoptimisme. I 1880-årene dannet det seg en fast gruppering av franske forfattere som kalte seg dekadenter. Den mest kjente romanen fra denne gruppen er Joris-Karl Huysmans' À rebours (1884). Som litterær bevegelse betraktes dekadansen i dag som en overgang mellom naturalismen og modernismen.
I norsk litteraturhistorieskriving er dekadanse blitt brukt om verker som Trætte Mænd av Arne Garborg og Mod Kvæld av Tryggve Andersen. Litteraturforskeren Per Thomas Andersen har tatt en doktorgrad på Dekadanse i nordisk litteratur 1880–1900 (1992),

Andre betydninger

Lenin tok i bruk dekadansebegrepet for å beskrive økonomien under senkapitalismen. Den kapitalistiske økonomien hadde nådd et stadium der den ikke lenger kunne ekspandere. Han forutså at den ville tape sin kraft og søke å vokse gjennom perverterte former for økonomisk aktivitet, og dermed bevise at de vestlige samfunnene var modne for en sosialistisk revolusjon. Første verdenskrig var et bevis på at kapitalismen hadde nådd et stadium der den ville begynne å ødelegge sine tidligere oppnådde resultater.
Etter Lenins død oppsto en strid mellom Leo Trotskij og Stalin om dekadanseteorien. Stalin forsvarte Lenins tese, mens Trotskij hevdet at den vestlige kapitalismen stadig var livsfrisk og i stand til å frambringe teknologiske framskritt og akkumulere kapital.
Fylkesvei 3364

Fylkesvei 3364 går mellom Grådalen og Rørholt brygge i Bamble kommune. Veien er 8,7 km lang.
Frem til 2019 hadde veien betegnelsen Fylkesvei 211.